ᱟᱢᱵᱮᱫᱽᱠᱚᱨ ᱱᱚᱜᱚᱨ ᱦᱚᱱᱚᱛ

ᱟᱢᱵᱮᱫᱽᱠᱚᱨ ᱱᱚᱜᱚᱨ ᱦᱚᱱᱚᱛ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱩᱛᱛᱚᱨ ᱯᱨᱚᱫᱮᱥ ᱦᱚᱱᱚᱛ ᱨᱮᱭᱟᱜ ᱯᱷᱟᱭᱡᱟᱵᱟᱫᱽ ᱠᱷᱚᱱᱰ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱒᱙ ᱥᱮᱯᱴᱮᱢᱵᱚᱨ ᱑᱙᱙᱕ ᱥᱟᱞ ᱨᱮ ᱵᱟᱵᱟ ᱥᱟᱦᱨᱵᱽ ᱟᱢᱵᱮᱫᱽᱠᱚᱨ ᱩᱱᱩᱭᱦᱟᱹᱨ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱵᱟᱵᱟ ᱥᱟᱦᱮᱵᱽ ᱰᱨ.ᱵᱷᱤᱢ ᱨᱟᱣ ᱟᱢᱵᱮᱫᱽᱠᱚᱨ ᱫᱚ ᱥᱤᱧᱚᱛ ᱫᱤᱥᱚᱢ ᱟᱹᱱᱟᱹᱨᱤ ᱵᱮᱱᱟᱣ ᱟᱠᱟᱜᱼᱟ ᱟᱨ ᱡᱤᱣᱤᱫ ᱡᱤᱵᱚᱱ ᱵᱷᱩᱨ ᱨᱮᱝᱜᱮᱡ ᱚᱨᱮᱡ ᱟᱨ ᱛᱤᱨᱞᱟᱹ ᱠᱚ ᱞᱟᱹᱜᱤᱫ ᱮ ᱠᱟᱹᱢᱤ ᱞᱮᱜᱼᱟ ᱾

ᱚᱛᱱᱚᱜ
ᱦᱚᱭ ᱦᱤᱥᱤᱫ
ᱠᱟᱹᱣᱰᱤ ᱟᱹᱨᱤ
ᱟᱢᱵᱮᱫᱽᱠᱚᱨ ᱱᱚᱜᱚᱨ ᱨᱮ ᱯᱟᱣᱟᱨ ᱯᱞᱟᱱᱴ, ᱪᱤᱱᱤ ᱯᱞᱟᱱᱴ, ᱥᱤᱢᱮᱱᱴ ᱯᱞᱟᱱᱴ ᱮᱢᱟᱱ ᱢᱮᱱᱟᱜ-ᱟ ᱾ ᱱᱚᱰᱮᱱᱟᱜ ᱠᱟᱹᱨᱜᱟᱲ ᱫᱚ ᱪᱟᱥ ᱪᱮᱛᱟᱱ ᱨᱮ ᱵᱷᱚᱨᱥᱟ ᱟᱠᱟᱱᱟ ᱾ ᱮᱱ ᱴᱤ ᱯᱤ ᱥᱤ ᱨᱮᱭᱟᱜ ᱛᱷᱚᱨᱢᱟᱞ ᱯᱟᱣᱟᱨ ᱯᱞᱟᱱᱴ ᱦᱚᱸ ᱢᱮᱱᱟᱜ-ᱟ ᱾ ᱱᱚᱰᱮ ᱢᱤᱫ ᱟᱠᱵᱚᱨ ᱥᱩᱜᱟᱨ ᱢᱤᱞ ᱧᱩᱛᱩᱢᱟᱱ ᱪᱤᱱᱤ ᱠᱟᱹᱨᱜᱜᱟᱲ ᱢᱮᱱᱟᱜ-ᱟ ᱾ ᱱᱚᱶᱟ ᱠᱟᱹᱨᱜᱟᱲ ᱫᱚ ᱢᱩᱬᱩᱛ ᱟᱹᱯᱤᱥ ᱠᱷᱚᱱᱟᱜ ᱑᱐ ᱠᱤᱞᱚᱢᱤᱴᱚᱨ ᱥᱟᱦᱟ ᱨᱮ ᱢᱤᱡᱷᱟᱣᱨᱟ ᱟᱹᱛᱩ ᱨᱮ ᱢᱮᱱᱟᱜ-ᱟ ᱾ 

᱒᱐᱐᱖ ᱥᱟᱞ ᱨᱮᱭᱟᱜ ᱨᱤᱯᱚᱨᱴ ᱚᱝᱥᱟᱨ ᱟᱢᱵᱮᱫᱽᱠᱚᱨ ᱱᱚᱜᱚᱨ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱝᱜᱮᱡ ᱦᱚᱱᱚᱛ ᱨᱮᱭᱟᱜ ᱥᱟᱛᱟᱢ ᱨᱮ ᱴᱷᱟᱶ ᱮ ᱧᱟᱢ ᱞᱮᱜ-ᱟ ᱾ ᱱᱚᱣᱟ ᱫᱚ ᱩᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱓᱔ ᱦᱚᱱᱚᱛ ᱵᱷᱤᱛᱨᱤ ᱠᱷᱚᱱᱟᱜ ᱢᱤᱫᱴᱟᱹᱝ ᱠᱟᱱᱟ ᱡᱟᱦᱟᱸ ᱫᱚ ᱨᱮᱝᱜᱮᱡ ᱦᱚᱱᱚᱛ ᱞᱟᱹᱜᱤᱫ ᱪᱟᱞᱚᱜ ᱠᱟᱱ ᱠᱟᱹᱣᱰᱤ ᱟᱢᱮᱴ ᱮᱜ-ᱟ ᱾ 

ᱦᱚᱲ ᱞᱮᱠᱷᱟ

᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱟᱢᱵᱮᱫᱽᱠᱚᱨ ᱱᱚᱜᱚᱨ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱒,᱓᱙᱗,᱘᱘᱘ ᱾  ᱱᱚᱶᱟ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱᱟᱜ ᱑᱘᱖ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾  ᱦᱚᱱᱚᱛ ᱨᱮᱱ ᱦᱚᱲ ᱪᱷᱤᱛᱭᱟᱹᱣ ᱞᱮᱠᱚ ᱠᱷᱟᱱ ᱢᱤᱫ ᱫᱚᱦᱲᱟ ᱠᱤᱞᱚᱢᱤᱴᱚᱨ ᱨᱮ ᱑᱐᱒᱑ ᱡᱷᱚᱬ ᱚ ᱥᱟᱦᱚᱵ ᱟ ᱾  ᱒᱐᱐᱑-᱒᱐᱑᱑ ᱥᱟᱞ ᱨᱮᱭᱟᱜ ᱪᱤᱛᱟᱹᱨ ᱧᱮᱞ ᱞᱮᱠᱷᱟᱱ ᱵᱟᱰᱟᱭᱚᱜ-ᱟ ᱡᱮ ᱱᱚᱰᱮᱱᱟᱜ ᱯᱷᱮᱢᱤᱞᱤ ᱯᱞᱟᱱᱤᱝ ᱵᱟᱹᱲᱛᱤᱜ ᱦᱟᱨ ᱫᱚ ᱦᱩᱭᱩ ᱠᱟᱱᱟ ᱑᱘ᱹ᱓᱕%  ᱟᱢᱵᱮᱫᱽᱠᱚᱨ ᱱᱚᱜᱚᱨ ᱨᱮᱭᱟᱜ ᱠᱚᱲᱟ ᱠᱩᱲᱤ ᱚᱱᱩᱯᱟᱛ ᱫᱚ ᱦᱩᱭᱩᱜ ᱠᱟᱱᱟ ᱑᱐᱐᱐ ᱠᱚᱲᱟ ᱨᱮ ᱙᱗᱖ ᱠᱩᱲᱤ ᱾  ᱟᱨ ᱱᱚᱰᱮᱟᱜ ᱥᱩᱦᱤ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱔ᱹ᱓᱗% ᱾  ᱟᱠᱵᱚᱨ ᱵᱞᱚᱠ ᱨᱮ ᱡᱚᱛᱚ ᱠᱷᱚᱱᱟᱜ ᱵᱟᱹᱲᱛᱤ ᱦᱚᱲ (᱑᱖ᱹ᱕᱖%) ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱞᱟᱛᱟᱨ ᱨᱮ  ᱢᱮᱱᱟᱜ ᱵᱞᱚᱠ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱡᱚᱞᱚᱯᱩᱨ (᱑᱓ᱹ᱘᱐%), ᱛᱟᱱᱰᱟ (᱑᱒ᱹ᱓᱒%), ᱨᱟᱢᱱᱚᱜᱚᱨ (᱑᱐ᱹ᱒᱖%), ᱠᱟᱛᱮᱦᱨᱤ (᱑᱐ᱹ᱐᱓%), ᱵᱷᱤᱭᱟᱶ (᱙ᱹ᱗᱘%), ᱵᱚᱥᱠᱷᱟᱨᱤ (᱙ᱹ᱕᱓%), ᱡᱟᱦᱟᱜᱤᱨᱜᱚᱧᱡᱽ (᱙ᱹ᱑᱗%) ᱟᱨ ᱷᱤᱛᱤ (᱘ᱹ᱕᱕%) ᱾

ᱥᱮᱪᱮᱫ
ᱟᱢᱵᱮᱫᱽᱠᱚᱨ ᱱᱚᱜᱚᱨ ᱨᱮ ᱫᱚ ᱥᱚᱨᱠᱟᱨᱤ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ, ᱥᱚᱨᱠᱟᱨᱤ ᱢᱮᱰᱤᱠᱟᱞ ᱠᱚᱞᱮᱡᱽ, ᱥᱚᱨᱠᱟᱨᱤ ᱠᱚᱞᱮᱡᱽ, ᱤᱥᱠᱩᱞ ᱥᱚᱨᱠᱟᱨᱟᱜ ᱥᱤᱠᱨᱩᱛᱤ ᱧᱟᱢ ᱟᱠᱟᱫ ᱠᱚᱞᱮᱡᱽ ᱥᱟᱶᱛᱮ ᱵᱮᱥᱚᱨᱠᱟᱨᱤ ᱤᱥᱠᱩᱞ ᱟᱨ ᱠᱚᱞᱮᱡᱽ ᱦᱚᱸ ᱢᱮᱱᱟᱜ ᱜᱮᱭᱟ ᱾ ᱧᱩᱛᱩᱢᱟᱱ ᱚᱱᱩᱥᱴᱷᱟᱱ ᱠᱚ ᱨᱮᱭᱟᱜ ᱧᱩᱛᱩᱢ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱵᱤ ᱮᱱ ᱠᱮ ᱵᱤ ᱯᱤ ᱡᱤ ᱠᱚᱞᱮᱡᱽ, ᱨᱚᱢᱟᱵᱟᱭᱤ ᱥᱚᱨᱠᱟᱨᱤ ᱛᱤᱨᱞᱟᱹ ᱠᱚᱞᱮᱡᱽ, ᱟᱫᱚᱨᱥᱚ ᱡᱚᱱᱛᱟ ᱤᱱᱴᱚᱨ ᱠᱚᱞᱮᱡᱽ ᱟᱨ ᱮᱜᱽᱨᱤᱠᱚᱞᱪᱚᱨ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ ᱦᱚᱸ ᱱᱚᱰᱮ ᱢᱮᱱᱟᱜᱼᱟ ᱾ ᱱᱚᱰᱮ ᱟᱹᱰᱤ ᱜᱟᱱ ᱟᱭ ᱴᱤ ᱟᱭ ᱠᱚᱞᱮᱡᱽ ᱦᱚᱸ ᱢᱮᱱᱟᱜᱼᱟ ᱾

ᱧᱮᱞ ᱡᱚᱝ ᱴᱷᱟᱶ
ᱧᱩᱛᱩᱢᱟᱱ ᱦᱚᱲ ᱠᱚ
ᱢᱤᱰᱤᱭᱟ

ᱥᱟᱹᱠᱷᱭᱟᱹᱛ